CELEX: 32016R0559
Language: fi
Date: 2016-04-11 00:00:00
Title: Komission täytäntöönpanoasetus (EU) 2016/559, annettu 11 päivänä huhtikuuta 2016, tuotannonsuunnittelua koskevien sopimusten ja päätösten sallimisesta maito- ja maitotuotealalla

12.4.2016   
            
            
               FI
            
            
               Euroopan unionin virallinen lehti
            
            
               L 96/20
            
         KOMISSION TÄYTÄNTÖÖNPANOASETUS (EU) 2016/559,
   annettu 11 päivänä huhtikuuta 2016,
   tuotannonsuunnittelua koskevien sopimusten ja päätösten sallimisesta maito- ja maitotuotealalla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 222 artiklan,
   sekä katsoo seuraavaa:
   
               (1)
            
            
               Maito- ja maitotuotemarkkinat ovat olleet pitkään vakavasti epätasapainossa. Maidon tuottajahintoihin on viimeksi kuluneiden 18 kuukauden ajan kohdistunut painetta lisääntyneen tuotannon ja maailmanmarkkinoiden kysynnän hiipuvan kasvun vuoksi. Maidon toimitukset lisääntyivät unionissa vuonna 2015 yli 3,5 miljoonaa tonnia, mutta maailmanmarkkinoiden tuontikysyntä ei kasvanut. Tätä ennen maidon toimitukset olivat lisääntyneet vielä enemmän vuonna 2014, ja tuontikysynnän pitkän aikavälin suuntaukseksi arvioidaan keskimäärin 1,5 miljoonaa maitoekvivalenttitonnia enemmän vuodessa. Tilatasolla katteet ovat puristuksissa laskevien maitotulojen ja kasvavien, erityisesti velanhoitoon liittyvien kustannusten välissä. Maitokarjaan tehtävät investoinnit ovat pitkäaikaisia, minkä vuoksi viljelijöiden on vaikeissa olosuhteissa hankala siirtyä vaihtoehtoiseen liiketoimintaan.
            
         
               (2)
            
            
               Komissio on jo hyväksynyt tilanteen korjaamiseksi eräitä poikkeuksellisia toimenpiteitä komission asetuksen (EU) N:o 1308/2013 219 artiklan perusteella komission delegoiduilla asetuksilla (EU) N:o 949/2014 (2), (EU) N:o 950/2014 (3), (EU) N:o 1263/2014 (4), (EU) N:o 1336/2014 (5), (EU) N:o 1370/2014 (6), (EU) 2015/1549 (7), (EU) 2015/1852 (8) ja (EU) 2015/1853 (9).
            
         
               (3)
            
            
               Rasvatonta maitojauhetta on ostettu julkiseen interventioon heinäkuusta 2015 asti.
            
         
               (4)
            
            
               Voin, rasvattoman maitojauheen ja juuston yksityisen varastoinnin tukea on myönnetty siitä lähtien, kun Venäjän tuontikielto määrättiin elokuussa 2014.
            
         
               (5)
            
            
               Vaikka kyseiset toimenpiteet ovat olleet tehokkaita, tilanne heikkenee edelleen, koska maito- ja maitotuoteala, jolla oli tehty investointeja tuotantoon 31 päivänä maaliskuuta 2015 poistettujen maitokiintiöiden ja maailmanmarkkinoiden positiivisten näkymien vuoksi, kärsii Venäjän markkinoiden sulkeutumisesta ja Kiinan alentuneesta kysynnästä. Käytettävissä olevan markkina-analyysin perusteella tuotantomäärien ei odoteta vähenevän merkittävästi seuraavien kahden vuoden aikana.
            
         
               (6)
            
            
               Jotta maito- ja maitotuotealaa autettaisiin löytämään uusi tasapaino nykyisessä vakavassa markkinatilanteessa ja tekemään tarvittavat mukautukset maitokiintiöiden poistamisen vuoksi, on asianmukaista sallia väliaikaisesti kuuden kuukauden ajan, että hyväksytyt tuottajaorganisaatiot ja niiden yhteenliittymät sekä hyväksytyt toimialakohtaiset organisaatiot tekevät vapaaehtoisia sopimuksia ja päätöksiä tuotannon suunnittelemiseksi.
            
         
               (7)
            
            
               Tällaiset tuotannonsuunnittelua koskevat sopimukset ja päätökset olisi sallittava väliaikaisesti keväälle ja kesälle sijoittuvien kuuden kuukauden ajan, koska maito- ja maitotuotealan tuotanto on suurimmillaan kyseisenä ajankohtana ja vaikutuksen pitäisi näin ollen olla merkittävin.
            
         
               (8)
            
            
               Lupa voidaan asetuksen (EU) N:o 1308/2013 222 artiklan 1 kohdan ensimmäisen alakohdan mukaisesti edellyttäen, että se ei haittaa sisämarkkinoiden moitteetonta toimintaa ja että sopimuksilla ja päätöksillä pyritään vakauttamaan maito- ja maitotuotealaa. Kyseinen edellytys sulkee pois sopimukset ja päätökset, jotka suoraan tai välillisesti aiheuttavat markkinoiden lokeroitumista, kansalaisuuteen perustuvaa syrjintää tai hintojen vahvistamista.
            
         
               (9)
            
            
               Tässä asetuksessa säädetyn luvan olisi katettava koko unionin alue, koska markkinoiden vakava epätasapaino vallitsee koko unionissa.
            
         
               (10)
            
            
               Jotta jäsenvaltiot voisivat arvioida, haittaavatko sopimukset ja päätökset sisämarkkinoiden moitteetonta toimintaa ja pyritäänkö niillä yksinomaan vakauttamaan maito- ja maitotuotealaa, tehdyt sopimukset ja päätökset sekä niiden kattamat tuotantomäärät olisi annettava tiedoksi toimivaltaisille viranomaisille.
            
         
               (11)
            
            
               Koska markkinoiden epätasapaino on vakava ja huippusesonki on tulossa, tämän asetuksen olisi tultava voimaan sitä päivää seuraavana päivänä, jona se julkaistaan.
            
         
               (12)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Maito- ja maitotuotealan hyväksyttyjen tuottajaorganisaatioiden ja niiden yhteenliittymien sekä hyväksyttyjen toimialakohtaisten organisaatioiden sallitaan tehdä vapaaehtoisia yhteisiä sopimuksia ja yhteisiä päätöksiä, jotka koskevat tämän asetuksen voimaantulosta alkavalla kuuden kuukauden ajanjaksolla tuotettavan maitomäärän suunnittelemista, sanotun kuitenkaan rajoittamatta asetuksen (EU) N:o 1308/2013 152 artiklan 3 kohdan b alakohdan i alakohdan ja 209 artiklan 1 kohdan soveltamista.
   2 artikla
   Jäsenvaltioiden on toteutettava tarvittavat toimenpiteet sen varmistamiseksi, että 1 artiklassa tarkoitetut sopimukset ja päätökset eivät haittaa sisämarkkinoiden moitteetonta toimintaa ja että niillä pyritään yksinomaan vakauttamaan maito- ja maitotuotealaa.
   3 artikla
   Kyseisen luvan kattama maantieteellinen alue on unionin alue.
   4 artikla
   1.   Heti kun 1 artiklassa tarkoitettu sopimus tai päätös on tehty, asianomaisten hyväksyttyjen tuottajaorganisaatioiden ja niiden yhteenliittymien sekä hyväksyttyjen toimialakohtaisten organisaatioiden on annettava kyseiset sopimukset tai päätökset tiedoksi sen jäsenvaltion toimivaltaiselle viranomaiselle, jonka osuus kyseisten sopimusten tai päätösten kattamasta arvoidusta maidon tuotantomäärästä on suurin, ja mainittava seuraavat:
   
               a)
            
            
               arvio katetusta tuotantomäärästä;
            
         
               b)
            
            
               suunniteltu täytäntöönpanokausi.
            
         2.   Kun 1 artiklassa tarkoitettu kuuden kuukauden ajanjakso on päättynyt, asianomaisten hyväksyttyjen tuottajaorganisaatioiden ja niiden yhteenliittymien sekä hyväksyttyjen toimialakohtaisten organisaatioiden on ilmoitettava 25 päivän kuluessa tämän artiklan 1 kohdassa tarkoitetulle jäsenvaltion toimivaltaiselle viranomaiselle sopimusten tai päätösten tosiasiallisesti kattamat tuotantomäärät.
   3.   Jäsenvaltioiden on komission asetuksen (EY) N:o 792/2009 (10) mukaisesti annettava komissiolle tiedoksi seuraavat tiedot:
   
               a)
            
            
               kunkin yhden kuukauden ajanjakson päättymistä seuraavien viiden päivän kuluessa niille kyseisellä ajanjaksolla 1 kohdan mukaisesti tiedoksi annetut sopimukset ja päätökset;
            
         
               b)
            
            
               edellä 1 artiklassa tarkoitetun kuuden kuukauden ajanjakson päättymistä seuraavien 30 päivän kuluessa yhteenveto kyseisenä ajanjaksona täytäntöönpannuista sopimuksista ja sopimuksista.
            
         5 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission delegoitu asetus (EU) N:o 949/2014, annettu 4 päivänä syyskuuta 2014, maito- ja maitotuotealan tilapäisistä poikkeustoimenpiteistä voin ja rasvattoman maitojauheen julkisen interventiojakson pidentämiseksi vuonna 2014 (EUVL L 265, 5.9.2014, s. 21).
   
      (3)  Komission delegoitu asetus (EU) N:o 950/2014, annettu 4 päivänä syyskuuta 2014, tilapäisen poikkeuksellisen yksityisen varastoinnin tukijärjestelmän avaamisesta tietyille juustoille ja tuen määrän vahvistamisesta ennalta (EUVL L 265, 5.9.2014, s. 22).
   
      (4)  Komission delegoitu asetus (EU) N:o 1263/2014, annettu 26 päivänä marraskuuta 2014, väliaikaisesta poikkeuksellisesta tuesta maidontuottajille Virossa, Latviassa ja Liettuassa (EUVL L 341, 27.11.2014, s. 3).
   
      (5)  Komission delegoitu asetus (EU) N:o 1336/2014, annettu 16 päivänä joulukuuta 2014, maito- ja maitotuotealan tilapäisistä poikkeustoimenpiteistä voin ja rasvattoman maitojauheen julkisen interventiojakson aikaistamiseksi vuonna 2015 (EUVL L 360, 17.12.2014, s. 13).
   
      (6)  Komission delegoitu asetus (EU) N:o 1370/2014, annettu 19 päivänä joulukuuta 2014, väliaikaisesta poikkeuksellisesta tuesta maidontuottajille Suomessa (EUVL L 366, 20.12.2014, s. 18).
   
      (7)  Komission delegoitu asetus (EU) 2015/1549, annettu 17 päivänä syyskuuta 2015, maito- ja maitotuotealan tilapäisistä poikkeustoimenpiteistä voin ja rasvattoman maitojauheen julkisen interventiojakson jatkamiseksi vuonna 2015 ja voin ja rasvattoman maitojauheen julkisen interventiojakson aikaistamiseksi vuonna 2016 (EUVL L 242, 18.9.2015, s. 28).
   
      (8)  Komission delegoitu asetus (EU) 2015/1852, annettu 15 päivänä lokakuuta 2015, tilapäisen poikkeuksellisen yksityisen varastoinnin tukijärjestelmän avaamisesta tietyille juustoille ja tuen määrän vahvistamisesta ennalta (EUVL L 271, 16.10.2015, s. 15).
   
      (9)  Komission delegoitu asetus (EU) 2015/1853, annettu 15 päivänä lokakuuta 2015, väliaikaisesta poikkeuksellisesta tuesta viljelijöille kotieläintuotantoaloilla (EUVL L 271, 16.10.2015, s. 25).
   
      (10)  Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).